text: 100 betjente i aktion på valgaftenen
  18 juni 2015 kl. 18.35
  Omkring 100 betjente fra Sydøstjyllands Politi og ansatte ved Skat i aktion i Trekantområdet på selve valgdagen
  Politiet stopper både personbiler og lastbiler og tjekker alt fra køre-hviletid til spirituskørsel, kørekort og afgifter.
  I nærheden af 100 betjente fra Sydøstjyllands Politi og ansatte ved Skat er på vejene i den omfattende kontrol, der har været planlagt længe før, valget blev udskrevet.
  Aktionen forventes at fortsætte indtil midnat torsdag.
  